Houstonska mreža tunela - spas od vrućine
U Houstonu, u državi Teksas, kada temperatura počne rasti, spas za tisuće zaposlenih je mreža tunela koja se proširila bez plana, vrlo 
Kada pogledate nebodere u centru Houstona, pomislili biste da u vrijeme ručka ulice vrve ljudima. Ali, one su prazne. Većina ljudi koji rade u uredima houstonskih firmi nalazi se oko podneva pod zemljom, u mreži tunela dugoj oko 11 kilometara. Sandra Lord, poznata kao Tunnel Lady, vodi ture kroz labirint u kome se je vrlo teško snaći. Razlog što su ovi podzemni tuneli tako popularni su nesnosne vrućine. Prosječne temperature ljeti u Houstonu dostižu i do 33 stupnja Celzija. Zbog vlažnosti zraka one se čine još višima. U tunelima se inače nalazi više od 100 restorana, kao i banke, liječničke i zubarske ordinacije, cvijećarnice i slično. Mnogi tunelima joggiraju ili šeću u rekrativne svrhe. Sandra Lord kaže da je ovo najveći i najstariji sistem tunela, većinom u privatnom vlasništvu i u potpunosti je namjenjen pješacima. Svaki dio tunela pripada vlasniku zgrade koja se nalazi iznad tog dijela. To je i razlog što se tunnel širio neplanski, kad su vlasnici pojedinih dijelova jednostavno dodavali nove. Susan Speck iz tvrtke Tarantino Properties koja upravo gradi jedan novi dio u kom će biti restorani kaže da pronalaženje reklamnog prostora nije problem. "Ustvari, ovaj tunnel je odličan način da se reklamira, jer toliko ljudi prolazi pješke. Dovoljno je postaviti reklame, jer u vrijeme ručka toliko ljudi ovuda prodje i vidi ih, i zovu nas te pitaju šta se gradi na ovom prostoru." U gradu poznatom po svojoj ovisnosti o klimatizacijskim uredjajima, očekuje se da će ova podzemna mreža i dalje rasti. Za sada, mreža houstonskih tunela povezuje 77 zgrade.